GPSC วิ่งกว่า 5% โบรกฯเชียร์ “ซื้อ” เป้า 95 บ. ลุ้นประกาศงบ Q3 วันนี้กำไรโตแกร่ง!
GPSC วิ่งกว่า 5% โบรกฯเชียร์ "ซื้อ" เป้า 95 บ. ลุ้นประกาศงบ Q3 วันนี้กำไรโตแกร่ง!
5 พ.ย. 2563

ผู้สื่อข่าวรายงานว่า ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ณ เวลา 10.27 น. อยู่ที่ระดับ 55.75 บาท บวก 2.50 บาท หรือ 4.69% สูงสุดที่ระดับ 56.00 บาท ต่ำสุดที่ระดับ 54.75 บาท ด้วยมูลค่าการซื้อขาย 322.92 ล้านบาท

ด้านบริษัทหลักทรัพย์ ดีบีเอส วิคเคอร์ส (ประเทศไทย) ระบุว่า แนะนำ “ซื้อ” GPSC ประเมินราคาเป้าหมายที่ 95 บาทต่อหุ้น แนวโน้มกำไรของ GPSC ในไตรมาส 3/2563 ยังอยู่ในทิศทางที่ดี จากต้นทุนก๊าซธรรมชาติ ซึ่งเป็นเชื้อเพลิงหลักในโรงไฟฟ้านั้นมีราคาที่ต่ำ
ประกอบกับลูกค้ากลุ่ม ปตท.และปิโตรเคมี คิดเป็น 35% และ 50% ของกลุ่มลูกค้าอุตสาหกรรม ซึ่งอยู่ที่ 1 ใน 4 ของรายได้ของ GPSC นั้น ยังมีอัตรารับซื้อไฟฟ้าในสัดส่วน 70-80% ขณะที่กลุ่มลูกค้ายานยนต์ ซึ่งเป็นกลุ่มที่ได้รับผลกระทบจากสถานการณ์โควิด-19 นั้น มีสัดส่วนเพียง 2% เท่านั้น